
DR 31.7.2018                                                                    169                   

 
Kaedah ketiga adalah keputusan rayuan yang difailkan di tribunal akan dimuat naik 

dalam portal tribunal dari semasa ke semasa. Tujuannya apa, untuk memudahkan perayu 
dan responden termasuk pengguna untuk memuat turun alasan keputusan tersebut. Secara 
tidak langsung, pengguna dapat tahu tentang rasional atau alasan sesuatu keputusan dibuat 
dan larangan yang diperuntukkan dalam Akta 712.  

Tuan Yang di-Pertua... 

Tuan Haji Akmal Nasrullah bin Mohd Nasir [Johor Bahru]: Mohon pencelahan, 
Johor Bahru.  

Dato’ Saifuddin Nasution bin Ismail: Sila.  

Tuan Haji Akmal Nasrullah bin Mohd Nasir [Johor Bahru]: Terima kasih kepada 
Tuan Yang di-Pertua dan juga kepada Menteri.  

Okey Yang Berhormat Menteri, sebentar tadi Yang Berhormat ada mengambil kira 
pandangan daripada Johor Bharu. Yang pertama, saya mengucapkan terima kasih sebab 
dalam soal melibatkan rakyat dan pengguna untuk memberi peranan ataupun bertindak 
sebagai mereka yang pertama ataupun yang menyampaikan maklumat mengenai harga 
barang.  

Berkenaan dengan MyCC dan juga Tribunal Rayuan Persaingan, Yang Berhormat 
Menteri ada perjelaskan macam mana sesetengah syarikat itu mempunyai peranan yang 
dominan dan kemudian mungkin disebabkan kedudukan mereka yang dominan itu 
menyebabkan harga barang dan juga perkhidmatan itu dikawal atau ditentukan oleh mereka. 
Bagaimana pula bagi syarikat-syarikat yang mendapat mandat ataupun monopoli daripada 
kerajaan itu sendiri.  

Jadi ada bertentangan, maksudnya bila syarikat tersebut mendapat manfaat 
monopoli, macam mana peranan kerajaan ini dapat mengawal harga dan sebagainya sebab 
saya ada juga dapat maklum balas daripada salah seorang pekerja selepas saya bangkitkan 
dalam ucapan. Salah seorang pekerja yang bekerja dalam syarikat monopoli tersebut 
menyatakan bahawa ramai pekerja sebenarnya menyambut baik tindakan kita kalau kita 
dapat hapuskan monopoli kerana mereka juga ada pilihan dari segi kerja dan juga macam 
mana hendak majukan kerjaya mereka.  

Jadi saya hendak mohon penjelasan Menteri. Syabas diucapkan sebab nampak 
MyCC ataupun tribunal ini akan diperkasakan tetapi macam mana untuk boleh mainkan 
peranan dalam soal monopoli yang wujud pada masa sekarang.  

Dato’ Saifuddin Nasution bin Ismail: Terima kasih rakan saya dari Johor Bharu. 
Untuk makluman Ahli-ahli Dewan, Tuan Yang di-Pertua, di bawah topik monopoli ini kerajaan 
sedang dalam proses untuk mengambil satu ketetapan, meneliti semua perniagaan yang 
bersifat monopoli dan perkhidmatan bersifat monopoli.  

Untuk itu, Jemaah Menteri telah menubuhkan sebuah jawatankuasa peringkat 
Menteri bagi mengkaji semula Dasar Monopoli Perkhidmatan Bekalan yang dipengerusikan 
oleh sahabat saya, Ahli Yang Berhormat dari Gombak, Menteri Hal Ehwal Ekonomi yang turut 
dianggotai oleh Kementerian Perdagangan Dalam Negeri dan Hal Ehwal Pengguna, 
Kesihatan, Pertanian.  

Memang kami telah pun memulakan mesyuarat yang pertama untuk meneliti aspek-
aspek perniagaan monopoli dan juga perkhidmatan monopoli ini. Mesyuarat pertama itu telah 
membincangkan antara lain BERNAS, Puspakom, Pharmaniaga, MyEG, itu sedang diteliti.  

■2240 

Akhirnya, Jawatankuasa Peringkat Menteri ini akan memberikan syor kepada 
Jemaah Menteri sama ada kekal, ada buat beberapa rombakan atau modifikasi atau 
ditamatkan. Ini adalah dalam kerangka besar. Kalau perniagaan atau perkhidmatan itu 
ternyata perjalanannya itu memudaratkan daripada segi kos dan memberikan bebanan yang 
berlebihan atau tidak seperti mana piagam yang mereka tawarkan misalnya, itu semua aspek 
yang sedang diteliti.  

 

 



Kaedah ketiga adalah keputusan rayuan yang difailkan di tribunal akan dimuat naik. dalam portal tribunal dari semasa ke semasa. Tujuannya apa, untuk memudahkan perayu dan responden termasuk pengguna untuk memuat turun alasan keputusan tersebut. Secara tidak langsung, pengguna dapat tahu tentang rasional atau alasan sesuatu keputusan dibuat dan larangan yang diperuntukkan dalam Akta 712. Tuan Yang di-Pertua... Tuan Haji Akmal Nasrullah bin Mohd Nasir [Johor Bahru]: Mohon pencelahan, Johor Bahru. Dato' Saifuddin Nasution bin Ismail: Sila. Tuan Haji Akmal Nasrullah bin Mohd Nasir [Johor Bahru]: Terima kasih kepada Tuan Yang di-Pertua dan juga kepada Menteri. Okey Yang Berhormat Menteri, sebentar tadi Yang Berhormat ada mengambil kira pandangan daripada Johor Bharu. Yang pertama, saya mengucapkan terima kasih sebab dalam soal melibatkan rakyat dan pengguna untuk memberi peranan ataupun bertindak sebagai mereka yang pertama ataupun yang menyampaikan maklumat mengenai harga barang. Berkenaan dengan MyCC dan juga Tribunal Rayuan Persaingan, Yang Berhormat Menteri ada perjelaskan macam mana sesetengah syarikat itu mempunyai peranan yang dominan dan kemudian mungkin disebabkan kedudukan mereka yang dominan itu menyebabkan harga barang dan juga perkhidmatan itu dikawal atau ditentukan oleh mereka. Bagaimana pula bagi syarikat-syarikat yang mendapat mandat ataupun monopoli daripada kerajaan itu sendiri. Jadi ada bertentangan, maksudnya bila syarikat tersebut mendapat manfaat monopoli, macam mana peranan kerajaan ini dapat mengawal harga dan sebagainya sebab saya ada juga dapat maklum balas daripada salah seorang pekerja selepas saya bangkitkan dalam ucapan. Salah seorang pekerja yang bekerja dalam syarikat monopoli tersebut menyatakan bahawa ramai pekerja sebenarnya menyambut baik tindakan kita kalau kita dapat hapuskan monopoli kerana mereka juga ada pilihan dari segi kerja dan juga macam mana hendak majukan kerjaya mereka. Jadi saya hendak mohon penjelasan Menteri. Syabas diucapkan sebab nampak MyCC ataupun tribunal ini akan diperkasakan tetapi macam mana untuk boleh mainkan peranan dalam soal monopoli yang wujud pada masa sekarang. Dato' Saifuddin Nasution bin Ismail: Terima kasih rakan saya dari Johor Bharu. Untuk makluman Ahli-ahli Dewan, Tuan Yang di-Pertua, di bawah topik monopoli ini kerajaan sedang dalam proses untuk mengambil satu ketetapan, meneliti semua perniagaan yang bersifat monopoli dan perkhidmatan bersifat monopoli. Untuk itu, Jemaah Menteri telah menubuhkan sebuah jawatankuasa peringkat Menteri bagi mengkaji semula Dasar Monopoli Perkhidmatan Bekalan yang dipengerusikan oleh sahabat saya, Ahli Yang Berhormat dari Gombak, Menteri Hal Ehwal Ekonomi yang turut dianggotai oleh Kementerian Perdagangan Dalam Negeri dan Hal Ehwal Pengguna, Kesihatan, Pertanian. Memang kami telah pun memulakan mesyuarat yang pertama untuk meneliti aspek- aspek perniagaan monopoli dan juga perkhidmatan monopoli ini. Mesyuarat pertama itu telah membincangkan antara lain BERNAS, Puspakom, Pharmaniaga, MyEG, itu sedang diteliti. #2240. Akhirnya, Jawatankuasa Peringkat Menteri ini akan memberikan syor kepada Jemaah Menteri sama ada kekal, ada buat beberapa rombakan atau modifikasi atau ditamatkan. Ini adalah dalam kerangka besar. Kalau perniagaan atau perkhidmatan itu ternyata perjalanannya itu memudaratkan daripada segi kos dan memberikan bebanan yang berlebihan atau tidak seperti mana piagam yang mereka tawarkan misalnya, itu semua aspek yang sedang diteliti.